钦定古今图书集成/明伦汇编/氏族典/第503卷 > 陆矩
## 钦定古今图书集成/明伦汇编/氏族典/第503卷 > 陆矩

按《万姓统谱》：“矩字仲舆，归安人。以父坐累，谪籍河间。
宣德己酉，中京闱乡试，登癸丑进士，授刑部主事，转
郎中，用法平允。正统十四年，闽贼反，命宁阳侯陈懋、
大司马金濂往讨之。濂启以矩从，擒其贼首邓伯孙，
而释其胁从者。闽境平定，诸郡当毁烬之馀，民无庐
舍，流散四方。矩招抚流亡，安辑如故。”寻赞参延绥军
务，卒官。子濬，以父功授锦衣卫百户。